ང་
གཡོགས་བཀྲོལ་ཏེ་འཁོར་ལོ་ཡི། །དེ་བཞིན་ཉིད་ནི་བསྟན་པར་བྱ། །གཙོ་བོ་སྒོ་བར་བཅས་
བསྟན། །དེ་ནས་རྡོ་རྗེ་སློབ་མ་ཡིས། །སྤྱོད་ལམ་ལེགས་པར་བསྲུངས་པ་ཡིས། །བསམ་གྱིས་མི་
ཁྱབ་དམ་ཆོས་སྣོད། །དབང་སྐུར་དམ་པ་མཛད་དུ་གསོལ། །དེ་ནས་བུམ་པ་རྣམས་ཀྱི་ཆུ། །རྣམ་
རྒྱལ་ལས་ཀྱི་བུམ་པར་བླུགས། །ཆུ་དེ་མི་དངོས་སྟོང་བ་ལས། །མཐིང་གའི་མདོག་ཅན་ཧཱུཾ་དུ་
གྱུར། །དེ་གྱུར་རྩེ་ལྔ་དེ་ཉིད་ཅན། །དེ་ལས་འོད་འཕྲོས་འདུས་པ་ལས། །སངས་རྒྱས་མི་བསྐྱོད་པ་
།ས་བོན་ལས་ནི་འོད་འཕྲོས་ནས། །ཡེ་ཤེས་མི་བསྐྱོད་སྤྱན་དྲངས་ཏེ། །ཕྱག་རྒྱ་བཞི་ཡིས་
གཉིས་མེད་བསྟིམས། །འབྲུ་གསུམ་སྔགས་ཀྱིས་བྱིན་གྱིས་བརླབས། །དེ་ལ་མཆོད་པ་རྣམ་ལྔ་
འབུལ། །དེ་ཉིད་ཆུ་རུ་གྱུར་པ་ཡིས། །སློབ་མ་ལ་ནི་དབང་བསྐུར་རོ། །སྐུ་གསུམ་དམ་ཚིག་ལས་
བྱུང་བའི། །ཡེ་ཤེས་བདུད་རྩི་དྲི་མ་མེད། །ལྷ་ཡི་ཆུ་ནི་དག་པ་ཡིས། །མི་བསྐྱོད་པ་ཡིས་དབང་
བསྐུར་རོ། །ཨོཾ་བཛྲ་ཨ་དར་ཤཱ་ནྱ་ཏ་ཨ་བྷི་ཥིཉྩཱ་མི། སློབ་མ་མི་བསྐྱོད་པ་རུ་བསམ། །དེ་ལ་
མཆོད་པ་རྣམ་ལྔ་དབུལ། །ཅོད་པན་མི་དམིགས་ཨཾ་དུ་གྱུར། །ཨཾ་གྱུར་རིན་ཆེན་ཨཾ་གིས་མཚན། །
107

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེ་ལས་འོད་འཕྲོས་འདུས་པ་ལས། །སངས་རྒྱས་རིན་ཆེན་འབྱུང་ལྡན་བསམ། །ས་བོན་ལས་ནི་
འོད་འཕྲོས་པས། །ཡེ་ཤེས་རིན་ཆེན་འབྱུང་ལྡན་ནི། །བདུན་གྱི་མཁའ་ལ་སྤྱན་དྲངས་ཏེ། །ཕྱག་
རྒྱ་བཞི་ཡིས་གཉིས་མེད་བསྟིམས། །འབྲུ་གསུམ་སྔགས་ཀྱིས་བྱིན་གྱིས་བརླབས། །དེ་ནས་
མཆོད་པ་རྣམ་ལྔ་དབུལ། །དེ་ཉིད་ཅོད་པན་གྱུར་པ་ཡིས། །སློབ་མ་ལ་ནི་དབང་བསྐུར་རོ། །
སངས་རྒྱས་ཀུན་གྱི་རྒྱལ་སྲིད་དེ། །དབུ་རྒྱནརིན་ཆེན་བླ་ན་མེད། །དབུ་རྒྱན་རིན་ཆེན་མཆོག་འགྲོ་
མ། །རྫོ་གས་སངས་རྒྱས་སུ་དབང་བསྐུར་རོ། །ཨོཾ་བཛྲ་ས་མནཱ་ཏཛྙཱ་ནརཏྣ་སཾ་བྷ་ཝ་ཧཱུཾ་ཨ་བྷི་ཥིཉྩ་
མི། སློབ་མ་རིན་ཆེན་འབྱུང་ལྡན་བསམ། །དེ་ལ་མཆོད་པ་རྣམ་ལྔས་མཆོད། །རྡོ་རྗེ་མི་དམིགས་
ཙམ་དུ་གྱུར། །དེ་གྱུར་པདྨ་ཙམ་གྱིས་མཚན། །དེ་ལས་འོད་འཕྲོས་འདུས་པ་ལས། །སངས་རྒྱས་
འོད་དཔག་མེད་དུ་གྱུར། །ས་བོན་ལས་ནི་འོད་ཟེར་འཕྲོས། །ཡེ་ཤེས་སེམས་དཔའ་འོད་དཔག་
མེད། །མདུན་གྱི་མཁའ་ལ་སྤྱན་དྲངས་ཏེ། །ཕྱག་རྒྱ་བཞི་ཡིས་གཉིས་མེད་བསྟིམས། །འབྲུ་གསུམ་
སྔགས་ཀྱིས་བྱིན་གྱིས་བརླབས། །དེ་ལ་མཆོད་པ་རྣམ་ལྔ་དབུལ། །དེ་ཉིད་རྡོ་རྗེ་གྱུར་པ་ཡིས། །
སློབ་མ་ལ་ནི་དབང་བསྐུར་རོ། །སངས་རྒྱས་ཀུན་གྱི་རྡོ་རྗེའི་དབང་། །མི་ཕྱེད་རྡོ་རྗེ་གསལ་བ་
ལས། །ཆོས་རྣམས་ཀུན་གྱི་སྒོར་གྱུར་པ། །རྡོ་རྗེ་ཆོས་ཀྱི་དབང་བསྐུར་རོ། །ཨོཾ་པྲཛྙཱ་ཨ་བེ་ཤ་ཛྙཱ་
ཨ་བྷི་ཥིཉྩ་མི། སློབ་མ་འོད་དཔག་མེད་དུ་བསམ། །དེ་ལ་མཆོད་པ་རྣམ་ལྔ་དབུལ། །དྲིལ་བུ་མི་
དམིགས་ཁཾ་དུ་གྱུར། །དེ་གྱུར་རལ་གྲི་ཁཾ་གྱིས་མཚན། །དེ་ལས་འོད་འཕྲོས་འདུས་པ་ལས། །
སངས་རྒྱས་དོན་ཡོད་གྲུབ་པར་གྱུར། །ས་བོན་ལས་ནི་འོད་འཕྲོས་པས། །ཡེ་ཤེས་དོན་ཡོད་གྲུབ་
པ་ནི། །མདུན་གྱི་མཁའ་ལ་སྤྱན་དྲངས་ཏེ། །ཕྱག་རྒྱ་བཞི་ཡིས་གཉིས་མེད་བསྟིམས། །འབྲུ་
གསུམ་སྔགས་ཀྱིས་བྱིན་གྱིས་བརླབས། །དེ་ལ་མཆོད་པ་རྣམ་ལྔ་དབུལ། །དེ་ཉིད་དྲིལ་བུར་གྱུར་
པ་ཡིས། །སློབ་མ་ལ་ནི་དབང་བསྐུར་རོ། །ཐབས་དང་ཤེས་རབ་ལྡན་པ་ཡིས། །འགྲོ་དོན་མཉམ་
108

༄༅། །དཔལ་ཕྱག་ན་རྡོ་རྗེའི་ཆོས་སྐོར་བཞུགས་སོ། །
ཡོ?
མེད་བྱེད་པ་ཡིས། །མཆོད་པའི་ལས་རྣམས་རྫོགས་བྱེད་པ། །དྲིལ་བུ་ལས་ནི་དབང་བསྐུར་རོ། །
ཨོཾ་ཏིཥྛ་ཨ་ནུ་ཏ་ར་ཛྙཱ་ན་ས་དེ་བཛྲ་ཨ་བྷི་ཥིཉྩ་མི། དེ་ནས་རྡོ་རྗེ་དྲིལ་བུ་གཉིས། །ཁ་སྦྱོར་ཚུལ་དུ་
སྣོལ་མར་བྱིན། །ལག་ཏུ་གཏད་ལ་བསིལ་དུ་བཞུགས། །སློབ་མ་དོན་ཡོད་གྲུབ་པར་བསམ། །དེ་
ལ་མཆོད་པ་རྣམ་ལྔས་མཆོད། །སློབ་མ་མི་དམིགས་ༀ་དུ་གྱུར། །དེ་གྱུར་འཁོར་ལོ་ཨོཾ་གྱིས་
མཚན། །དེ་ལས་འོད་འཕྲོས་འདུས་པ་ལས། །སངས་རྒྱས་རྣམ་པར་སྣང་མཛད་གྱུར། །ས་བོན་
ལས་ནི་འོད་ཟེར་འཕྲོས། །ཡེ་ཤེས་རྣམ་པར་སྣང་མཛད་ནི། །མདུན་གྱི་མཁའ་ལ་སྤྱན་དྲངས་ཏེ། །
ཕྱག་རྒྱ་བཞི་ཡིས་གཉིས་མེད་བསྟིམས། །འབྲུ་གསུམ་སྔགས་ཀྱིས་བྱིན་གྱིས་བརླབས། །རྡོ་རྗེ་
མིང་གིས་དབང་བསྐུར་བས། །བྱང་ཆུབ་སྙིང་བོའི་བར་དུ་ནི། །ཅིས་ཀྱང་མི་ཆོད་མི་ཤིགས་
པའི། །རྡོ་རྗེའི་མིང་དུ་རབ་ཏུ་གྲགས། །ༀ་ཏྲེ་ཙཀྲ་མ་ཨ་མུ་ཀ་ཛྙཱ་ན་བཛྲ་ཨ་བྷི་ཉྩ་མི། སློབ་མ་
རྣམ་པར་སྣང་མཛད་གྱུར། དེ་ལ་མཆོད་པ་རྣམ་ལྔ་དབུལ། །ཆུ་དང་ཅོད་པན་རྡོ་རྗེ་དང་། །དྲིལ་
བུ་དང་ནི་མིང་གི་དབང་། །རིག་པ་ཡི་ནི་དབང་ལྔ་འོ། །སངས་རྒྱས་ལྔ་ནི་རྣམ་དག་རྒྱུ། །དབང་
ལྔ་ཡིས་ནི་ཐོབ་པ་ཡིན། །མ་རིག་པ་ལས་འདས་ནས་ཀྱང་། །ཡེ་ཤེས་ལྔ་ནི་རིམ་གྱིས་ཐོབ། །དེ་
ནས་རྡོ་རྗེ་སློབ་དཔོན་གྱིས། །ལག་ཏུ་སྤོས་ཐོགས་དྲིལ་བུ་བསིལ། །དཀྱིལ་འཁོར་འཁོར་ལོ་རྒྱས་
པས་མཆོད། །ཡི་གེ་ཉི་ཤུ་རྩ་གཅིག་པ། །ལན་གསུམ་བར་དུ་བཟླ་བར་བྱའོ། །བཅོམ་ལྡན་
འདས་ཀྱི་བྱིན་རླབས་ནི། །འདི་ལ་འགོ་བར་མཛད་དུ་གསོལ། །སྔགས་ཀྱི་དངོས་གྲུབ་མཛད་
དུ་གསོལ། །རྟུལ་ཞུགས་བརྟན་པར་མཛད་དུ་གསོལ། །སློབ་མའི་ལག་ཏུ་མེ་ཏོག་གཏད། །ཉི་ཤུ་
རྩ་གཅིག་ལན་གསུམ་བཟླས། །དེ་ནས་རྡོ་རྗེ་སློབ་མ་ཡིས། །ལྷ་དང་སློབ་དཔོན་བཅས་པ་ལ། །
མེ་ཏོག་ཕུལ་ཏེ་ཚིག་འདི་བརྗོད། །བཅོམ་ལྡན་བདག་གིས་བཟུང་ལགས་ཀྱིས། །བདག་ལ་འགོ་
བར་མཛད་དུ་གསོལ། །དེ་ནས་རྡོ་རྗེ་སློབ་དཔོན་གྱིས། །རྡོ་རྗེ་ལག་ཏུ་བླངས་བྱས་ཏེ། །ཡེ་ཤེས་
109

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྡོ་རྗེ་བྱིན་བརླབས་ནས། །འདི་དེ་སངས་རྒྱས་ཐམས་ཅད་ཀྱི། །མཐུ་སྟོབས་མངའ་བདག་ཕྱག་ན་
གནས། །ཁྱོད་ཀྱིས་ཀྱང་ནི་རྟག་ཏུ་བཟུང་། །ཕྱག་ན་རྡོ་རྗེའི་རྟུལ་ཞུགས་བརྟན། །ཨོཾ་བཛྲ་ས་མ་
ཡ་སྟཱཾ་བྷ་ཡ་ཨ་བྷི་ཥིཉྩཱ་མི། སྔགས་དེ་བརྗོད་ལ་སློབ་མ་ཡི། །ལག་ཏུ་རྡོ་རྗེ་གཏད་པར་བྱའོ། །དེ་
ནས་རྡོ་རྗེ་སློབ་དཔོན་གྱིས། །རྒྱན་དང་ཆ་ལུགས་ཐམས་ཅད་ནི། །སློབ་མ་ལ་ནི་བསྐོན་ལ་
བཞག །ཞལ་གསུམ་ཕྱག་དྲུག་སྒོམ་དུ་བཅུག །རྒྱན་དང་ཆ་ལུགས་འབར་བ་ནི། །དཔའ་བོ་བུ་
ཡིས་བླང་བར་གྱིས། །ཕྱག་ན་རྡོ་རྗེའི་རྟུལ་ཞུགས་བརྟན། །ཕྱི་རོལ་ནང་ན་ཡང་དག་གནས། །ཨོཾ་
ནི་ལཾ་བྷ་ར་དྷ་ར་བཛྲ་པཱ་ཎི་ཧེ་ཧེ། སྔགས་དེ་བརྗོད་ལ་བརྟན་པར་བྱའོ། །དེ་ནས་རྡོ་རྗེ་སློབ་དཔོན་
གྱིས། །ཐུབ་པ་ཆེན་པོའི་ཆ་ལུགས་ཞུགས། །སློབ་དཔོན་ལ་ནི་ཆོས་གོས་བསྐོན། །ང་ནི་ཤཱཀྱ་
སེངྒེ་སྟེ། །རྒྱན་ཆ་ཕྱག་ན་རྡོ་རྗེ་བཅས། །འདི་ཀུན་ང་ཡི་སྤྲུལ་བ་སྟེ། །མ་འཇིགས་འཇིགས་པར་
མ་བྱེད་ཅིག །ཁྱོད་ནི་འཁོར་བའི་འཇིགས་ལས་ཐར། །མི་བསྐྱོད་སངས་རྒྱས་ཞིང་དག་ཏུ། །རྒྱལ་
བའི་སྲས་སུ་སྐྱེ་བར་འགྱུར། །ཨོཾ་བཛྲ་རཀྵ་རཀྵ་ཧཱུཾ་ཨ་བྷི་ཥིཉྩ་མི། སྔགས་དེ་བརྗོད་ལ་བསྲུངས་
ལ་བཞག །བུ་ཁྱོད་འཁོར་ལོའི་དབང་སྐུར་གྱིས། །སངས་རྒྱས་ཀུན་གྱི་བདག་ཉིད་ཡིན། །ཕྱག་ན་
རྡོ་རྗེ་མཐུ་སྟོབས་ཅན། །དེ་བཞིན་གཤེགས་པར་ལུང་བསྟན་ཏོ། །ཁམས་གསུམ་བདག་པོར་རྒྱལ་
སྲིད་ཆེ། །དཔལ་ལྡན་ཡོན་ཏན་འབྱུང་བའི་གནས། །བདུད་ཀྱི་སྡེ་རྣམས་བཅོམ་ཟིན་ཀྱིས། །ཁྱོད་
ཀྱིས་གྲོང་ཁྱེར་མཆོག་ཏུ་ཞུགས། །ༀ་ནི་ལཾ་བྷ་ར་དྷ་ར་བཛྲ་པཱཎི། སིདྡྷི་ས་མ་ཡ་སྟཱཾ་བྷ་ཡ། ཨ་བྷི་
ཥིཉྩ་མི། སྔགས་དེ་བརྗོད་ལ་ལུང་བསྟན་ཏོ། །སློབ་མ་སྤྱོད་ལམ་མཛེས་པ་ཡིས། །མཚན་མ་
མེད་པ་འགྲོ་བའི་དོན། །གང་དག་བདག་གིས་བྱེད་ནུས་པས། །ཕྱིར་མི་ལྡོག་པའི་དབང་
བསྐུར་ཏེ། །དཔའ་བོ་ཆེན་པོས་བདག་ལ་སྩོལ། །དེ་ནས་རྡོ་རྗེ་སློབ་དཔོན་གྱིས། །དཀྱིལ་
འཁོར་འཁོར་ལོ་མཆོད་པར་བྱ། །དེ་ནས་སེངྒེའི་ཁྲི་བཤམས་ནས། །སློབ་མ་བཞག་སྟེ་དབང་
110

༄༅། །དཔལ་ཕྱག་ན་རྡོ་རྗེའི་ཆོས་སྐོར་བཞུགས་སོ། །
ཡོ༽
བསྐུར་རོ། །ཇི་ལྟར་བལྟམས་པ་ཙམ་གྱིས་ཀྱང་། །ལྷ་རྣམས་ཀྱིས་ནི་སྐུ་ཁྲུས་གསོལ། །དེ་བཞིན་
ལྷ་ཡི་བདུད་རྩི་ཡིས། །སྐ་ཁྲུས་དམ་པ་གསོལ་བར་བྱ། །ཨོཾ་བཛྲ་ཨ་བྷི་ཥེ་ཀ་ཏ་ཨ་བྷི་ཥི྅་མི།
དུང་འབུད་རྔ་ཆེན་རྡུང་དུ་བཅུག །པོ་ཏི་གླེགས་བམ་ལག་ཏུ་གཏད། །ཆོས་ཀྱི་རྒྱལ་བོར་དབང་
བསྐུར་རོ། །སློབ་དཔོན་ཐུགས་ཀར་ཟླ་བ་བསྒོམ། །དེ་ཡི་སྟེང་དུ་ཡིག་འབྲུ་བསམ། །དེ་གྱུར་རྩེ་
ལྔ་དེ་ཉིད་ཅན། །དེ་ཡི་ལྟེ་བའི་ནང་དུ་ནི། །ལྷ་ཡི་འཁོར་ལོ་བསམ་པར་བྱ། །རྡོ་རྗེ་སློབ་མའི་སྙིང་
གར་ཡང་། །ཟླ་བ་ཧཱུཾ་དང་རྡོ་རྗེ་བསམ། །དེ་ཡི་ལྟེ་བ་སྟོང་བ་རུ། །སློབ་དཔོན་ཐུགས་ལས་འཁོར་
ýན། །སློབ་མ་སྙིང་གར་བསྟིམས་ལ་བཞག །ཡེ་ཤེས་འཁོར་ལོ་སྤྱན་དྲངས་ནས། །ཕྱག་རྒྱ་
བཞི་ཡིས་གཉིས་མེད་བསྟིམས། །འབྲུ་གསུམ་སྔགས་ཀྱིས་བྱིན་གྱིས་བརླབས། །སྤྱན་ལ་སོགས་
པས་དབང་བསྐུར་རོ། །རྣལ་འབྱོར་འདི་ནི་ཤེས་པ་ཡིས། །མི་བྱ་བ་ནི་གང་ཡང་མེད། །དཔའ་བོ་
ཆེན་པོ་ང་ཡི་བཀའ། །འདོད་ཡོན་ལྔ་ལ་སྤྱད་པར་གྱིས། །ཨོཾ་སུ་པྲ་ཏིཥྛ་བཛྲ་སྭཱ་ཧཱ། དེ་ནས་རྗེས་
སུ་གནང་བའི་དབང་། །སློབ་མ་ལ་ནི་བསྐུར་བར་བྱ། །དེང་ནས་བཟུང་ནས་བུ་ཁྱོད་ཀྱིས། །ལུས་
དང་སྲོག་ལ་མི་ཕངས་པར། །ཆོས་ཀྱི་འཁོར་ལོ་བསྐོར་བ་དང་། །འགྲོ་བའི་དོན་ནི་དཔག་མེད་
བྱོས། །སེམས་ཅན་གཟུགས་བརྙན་ལྟ་བུ་སྟེ། །རྟེན་ཅིང་འབྲེལ་བའི་ཆོས་དང་ལྡན། །ཁམས་
གསུམ་དེ་ལྟར་ཤེས་ནས་ནི། །སེམས་ཅན་དོན་ནི་མཚུངས་མེད་བྱོས། །དེ་རྣམས་སློབ་མའི་དབང་
བཅུ་སྟེ། །ཕལ་ཆེར་བུམ་པ་ལ་བརྟེན་པས། །བུམ་པའི་དབང་ཞེས་བརྗོད་པ་ཡིན། །ཕྱིར་མི་ལྡོག་
དང་རྗེས་སུ་གནང་། །རྡོ་རྗེ་སློབ་དཔོན་དབང་ཡིན་ནོ། །ལས་ནི་དྲི་མ་འཁྲུད་པ་འོ། །ཉོན་མོངས་
པ་ཡི་སྒྲིབ་པ་སྤོང་། །ས་ནི་དང་བོ་འཐོབ་པར་བྱེད། །དབང་སྐུར་རིམ་པ་བཅུ་གཉིས་སོ། །དེ་
ནས་གསང་བའི་དབང་བསྐུར་ཏེ། །དང་བོར་སྣོད་ལྡན་སློབ་མ་ཡིས། །ཚོགས་དང་དཔའ་བོའི་
སྟོན་མོ་བྱ། །ཤེས་རབ་ལོ་ནི་བཅུ་གཉིས་སམ། །བཅུ་དྲུག་ཉི་ཤུ་རྩ་བཞིའི་བར། །རྒྱལ་རིགས་རྗེ་
111

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རིགས་བྲམ་ཟེའི་རིགས། །མིག་དཀྱུས་རིང་ཞིང་ཤ་མདངས་བཀྲ། །མཉེན་ལྕུག་འཁྲིལ་ལྡེམ་
གཞོན་ཚུལ་ཅན། །ལུས་ལ་ནུ་འབུར་ཁ་དྲི་ཞིམ། །སྨྲ་ན་ངག་འཇམ་མཛེས་པར་འགྲོ། །ཡོན་ཏན་
གཞན་ཡང་ལྡན་བཙལ་ཏེ། །སློབ་དཔོནམདུན་དུ་མཎྜལ་ནི། །གྲུ་བཞི་ལམ་པ་ཁྲུ་གང་ཚད། །བྱི་
དོར་ལེགས་བྱས་མེ་ཏོག་བཀྲམ། །སློབ་དཔོན་ཁྱོད་ནི་དགོངས་སུ་གསོལ། །གསང་སྤྱོད་ཐབས་
དང་ལྡན་པ་ཡི། །ཤེས་རབ་ཆེན་པོའི་སྣོད་འགྱུར་ཕྱིར། །དབང་སྐུར་ཆེན་པོ་མཛད་དུ་གསོལ། །
གསང་སྤྱོད་ཐབས་དང་ལྡན་པ་ཡི། །ཡེ་ཤེས་བདུད་རྩི་དྲི་མ་མེད། །བདུད་རྩི་ཆེན་པོའི་རོ་མྱང་
ཕྱིར། །དབང་བསྐུར་འདི་ལ་ཁྱོད་སྤྲོ་འམ། །སློབ་དཔོན་ཁྱོད་ནི་དགོངས་སུ་གསོལ། །ལྷ་མོ་འདི་
ནི་ཁྱད་པར་ཅན། །ཡོན་ཏན་མཐའ་ཡས་ལྡན་པ་སྟེ། །གསང་སྤྱོད་ཐབས་ཀྱི་སྦྱོར་བ་ལས། །གསང་
བའི་དབང་བསྐུར་མཛད་དུ་གསོལ། །དེ་ནས་རྡུལ་ཚོན་གཞལ་ཡས་ཁང་། །ནང་དུ་གསང་བའི་
ཡུམ་བཞག་ནས། །དེ་ནས་ས་བོན་འོད་ཟེར་གྱི། །དུས་གསུམ་རྒྱལ་བ་རྣམས་ཀྱི་ཡུམ། །པང་ན་
བསྣམས་པའི་ལྷ་མོ་རྣམས། །སྤྱི་བོའི་གཙུག་ཏུ་སྤྱན་དྲངས་ཏེ། །ཚངས་པའི་བུ་གའི་ལམ་དུ་
ཞུགས། །གསང་བའི་པདྨའི་གེ་སར་ལ། །མཛེས་མའི་ལྷ་མོ་ལྔ་རུ་གྱུར། །རྒྱན་དང་ཆ་ལུགས་
གསལ་བར་སྒོམ། །དེ་ནས་རྡོ་རྗེ་སློབ་དཔོན་གྱིས། །དུས་གསུམ་སངས་རྒྱས་ཐམས་ཅད་ནི། །སྤྱི་
བོའི་གཙུག